# Lovaina (hiria)

Lovaina edo Leuven (nederlanderaz: Leuven; frantsesez: Louvain; alemanez: Löwen) Belgikako hiri unibertsitario bat da, Flandriako Brabanten kokatua. 90.706 biztanle ditu.
Lovainako Unibertsitate Katolikoa hiriko ekonomiaren ardatz historiko eta nagusia izan zen. Belgikako unibertsitate zaharrena izan zen, 1425ean sortua. Flandriar eta valoniarren arteko tirabiren ondorioz, 1968an bitan zatitu zuten, eta frantses hiztunek hiri berri bat sortu zuten, Lovaina Berria (Louvain-la-Neuve). Lovaina Berrian ezarri zuten beraien unibertsitatea, Université catholique de Louvain delakoa. Antzinako unibertsitatea KU Leuven neerlandofona bilakatu zen.
Lovainaren beste bereizgarrietako bat da han sortutako Stella Artois garagardo marka famatua. 1366an hasi ziren hiri hartan garagardoa egiten.

## Banaketa administratiboa
### Barrutiak

    Iturria: Leuvengo udala

## Ondarea

Kulturagune garrantzitsua da XIV. mendean sortu zen flandestar unibertsitateari esker eta ondo gorde ditu, bestalde, garai bateko monumentuak: XII. mendeko gaztelua, XV. mendeko udaletxe gotikoa, XV-XVI. mendeetako Saint-Pierre eliza gotikoa, Saint-Jacques eliza (XII-XVI. m.), Saint-Michel eliza barrokoa (XVII. m.), XII. mendeko abatetxea, XV-XVIII. mendeetako komentua eta XIV. mendeko unibertsitatea, 1425ean sortua eta Herbehereetako unibertsitate zaharrena dena.

## Historia

IX. mendean sortu zen Lovainako hiria, germaniar enperadore batek normandiarrei aurre egiteko eraiki zuen gazteluaren inguruan hain zuzen. XI. menderako hiri garrantzitsua zen, bertan bizi izan baitziren Lovainako kondeak lehendabizi eta Brabanteko dukeak, ondoren. XIV. mendean Europako hiri handienetakoa zen (ehungintzari esker nagusiki). Hiritarren eta nobleen arteko liskarrak zirela eta, Flandesera eta Ingalaterrara aldatu ziren ehungintzako lantegi nagusiak eta Brusela bihurtu zen Brabanteko hiriburu.
Flandriar eta valoniarren arteko tirabiren ondorioz, 1968an bitan zatitu zuten, eta frantses hiztunek hiri berri bat sortu zuten, Leuven Berria (Louvain-la-Neuve). Leuven Berrian ezarri zuten beren unibertsitatea, Lovainako Unibertsitate Katolikoa (frantsesez: Université Catholique de Louvain, nederlanderaz: Katholieke Universiteit Leuven).

## Ekonomia

Lovainako Unibertsitate Katolikoa (KU Leuven) hiriko ekonomiaren ardatz nagusia da.
Nekazaritzako eremu oparo baten erdian dago; industriagune garrantzitsua ere bada (destilategiak, garagardogintza, mekanika, automobilgintza, kimika, janari industria, larrugintza). Leuvenen beste bereizgarrietako bat da han sortutako Stella Artois garagardo marka famatua. 1366an hasi ziren hiri hartan garagardoa egiten.

## Klima

Datu klimatikoak (Leuven (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 5.9 | 6.8 | 10.6 | 14.4 | 18.5 | 21.1 | 23.5 | 23.2 | 19.5 | 15.1 | 9.8 | 6.3 | 14.6 |
| Batez besteko tenperatura (ºC) | 3.2 | 3.5 | 6.6 | 9.5 | 13.5 | 16.2 | 18.4 | 18.0 | 14.9 | 11.1 | 6.8 | 3.8 | 10.5 |
| Batez besteko tenperatura minimoa (°C) | 0.5 | 0.4 | 2.7 | 4.4 | 8.4 | 11.3 | 13.4 | 12.8 | 10.2 | 7.3 | 3.9 | 1.4 | 6.4 |
| Pilatutako prezipitazioa (mm) | 70.5 | 59.5 | 65.4 | 50.0 | 63.6 | 70.4 | 72.7 | 71.3 | 64.8 | 71.9 | 70.6 | 76.1 | 806.8 |
| Prezipitazio egunak (≥ 1 mm) | 12.6 | 10.9 | 12.9 | 9.9 | 11.3 | 10.7 | 10.4 | 10.2 | 10.6 | 11.1 | 11.9 | 12.7 | 135.2 |
| Eguzki orduak | 56 | 74 | 119 | 170 | 202 | 197 | 210 | 200 | 143 | 118 | 63 | 46 | 1597 |
| Iturria: KMI/IRM ||||||||||||||

## Argazkiak

* Grote Markt.
* Lovainako unibertsitatearen liburutegia gauez.
* Lovainako kalea Sint-Geertrui elizatik gertu.
* Sint Peter eliza.
* Tren geltokia.

## Hiri senidetuak

Lovaina ondorengo hiriekin senidetuta dago:
* 's-Hertogenbosch (Herbehereak)
* Krakovia (Polonia)
* Lüdenscheid (Alemania)
* Rennes (Frantzia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindiak biak onartu ditu, 167. arauan.
* ↑ KMI/IRM. Climate data Leuven. .

## Kanpo estekak

* Stad Leuven (hiriko web ofiziala) (Nederlanderaz) (Ingelesez) (Frantsesez) (Alemanez)
* Katholieke Universiteit Leuven (unibertsitateko web ofiziala) (Nederlanderaz) (Ingelesez) (Frantsesez) (Alemanez) (Gaztelaniaz) (Txineraz) (Japonieraz)
* Datuak: Q118958
* Multimedia: Leuven / Q118958